**ZASTRETÝ FAREBNÝ SVET**

Už po deviaty raz usporiadala ***Staromestská knižnica,*** ***pobočka Karadžičova* *1*** výstavu prác detí zo Spojenej školy internátnej pre slabozrakých a nevidiacich na Svrčej ulici. Vernisáž sa konala ***13. novembra 2014*** na Medzinárodný deň nevidiacich.

Už tradične prispeli svojím kultúrnym programom aj deti z našej školy.*Veronika Tvoríková* zo IV. A triedy zarecitovala báseň Škola po škole od Daniela Heviera. Kristínka Malá z V. B triedy zahrala na gitare menuet od Francoisa Campiona a Kytičky od Arnošta Koštála. Nádherné práce detí z rôzneho materiálu boli výpoveďou o tom, že svet, v ktorom žijú, vôbec nie je zastretý.

  

  